ΓΡΑΠΤΗ ΕΡΩΤΗΣΗ P-0958/02

υποβολή: Manuel dos Santos (PSE) προς την Επιτροπή

(28 Μαρτίου 2002)

Θέμα: Το αεροδρόμιο της Οta

Η πορτογαλική κυβέρνηση θέωρησε ουσιώδους και πρωταρχικής σημασίας την κατασκευή ενός νέου εθνικού αεροδρομίου. Μετά από μελέτες εφικτού και εντοπισμού της καταλληλότερης τοποθεσίας επελέγη για την κατασκευή του εν λόγω αεροδρομίου η τοποθεσία ΟΤΑ, στην περιφέρεια της Λείρια, 100 χλμ. περίπου από τη Λισσαβώνα.

Πρόκειται για έργο τεράστιας στρατηγικής σημασίας και ανεγνωρισμένης εμβέλειας για το οποίο είναι ανάγκη να αποδεσμευθεί ποσόν 1 775 εκατομμυρίων ευρώ τουλάχιστον.

Το πορτογαλικό κράτος δύναται να πραγματοποιήσει το έργο αυτό μόνο με τη βοήθεια των διαρθρωτικών ταμείων της Ευρωπαϊκής Ένωσης. Το σχέδιο χρηματοδότησης έχει ήδη συμφωνηθεί με την Ευρωπαϊκή Επιτροπή.

Πρόσφατα, όμως, από διάφορους πολιτικούς κύκλους της χώρας άρχισαν να αναφύονται αντίθετες γνώμες ως προς την προτεραιότητα που αποδίδεται στο έργο, φθάνοντας μέχρι σεποδείξεις ότι τα κοινοτικά κεφάλαια θα ήταν καλύτερα να διατεθούν για τη χρηματοδότηση των κοινωνικών πολιτικών.

Ούτως εχόντων των πραγμάτων, ζητώ από την Ευρωπαϊκή Επιτροπή να με πληροφορήσει τα εξής:

- Σε ποιο στάδιο ευρίσκεται σήμερα, στο πλαίσιο της Ευρωπαϊκής Επιτροπής, αυτό το επενδυτικό σχέδιο·

- Έχουν πραγματοποιηθεί εντός της Ευρωπαϊκής Επιτροπής διαβουλεύσεις σχετικά με τη δυνατότητα μεταφοράς των κονδυλίων από αυτό το έργο προς τις κοινωνικές πολιτικές·

- Πώς αξιολογεί η Επιτροπή την επένδυση αυτή στο πλαίσιο της πολιτικής της προσβασιμότητας που χρηματοδοτείται από το Ταμείο Συνοχής·

Απάντηση του κ. Barnier εξ ονόματος της Επιτροπής

(29 Απριλίου 2002)

Το έργο της κατασκευής νέου αεροδρομίου στην Ota δενπήρξε αντικείμενο καμίας αίτησης συγχρηματοδότησης από τα διαρθρωτικά ταμεία. Η Επιτροπήπενθυμίζει για το θέμα αυτό στο Αξιότιμο Μέλος του Κοινοβουλίου ότι η επιλογή των έργων αποτελεί αποκλειστική αρμοδιότητα των κρατών μελών.

Ωστόσο, το νέο αυτό αεροδρόμιο έχει συμπεριληφθεί στον κατάλογο του ενδεικτικού πολυετούς προγράμματος για την περίοδο 2000-2006 στο πλαίσιο των διευρωπαϊκών δικτύων μεταφορών (ΔΕΔ). Επιπλέον, τα κεφάλαια ΔΕΔ έχουν συμβάλει στην πρώτη φάση του έργου, η οποία συνίστατο στην εκπόνηση μελέτης σκοπιμότητας και εντοπισμού της καταλληλότερης τοποθεσίας για το αεροδρόμιο.

Η Επιτροπή έχει επίσης διαπραγματευθεί με τις πορτογαλικές αρχές ένα πλαίσιο αναφοράς για τον τομέα μεταφορών κατά την περίοδο 2000-2006. Στον τομέα των αεροδρομίων, έχουν επιλεγεί τρεις βασικοί στόχοι: η αύξηση της δυναμικότητας των αεροδρομίων ώστε να συμβαδίζει με την εξέλιξη των αναγκών, η βελτίωση της ποιότητας τωνπηρεσιών και η ενίσχυση των συνθηκών ασφάλειας. Στο ίδιο πλαίσιο αναφοράς, αναφέρεται ότι η παρέμβαση προτεραιότητας του ταμείου συνοχής θα πρέπει να ευνοήσει τα διαρθρωτικά έργα που συμβάλλουν στην παγίωση της με διαφόρους τρόπους σύνδεσης Πορτογαλίας — Ισπανίας —πόλοιπης Ευρώπης (έργο προτεραιότητας αριθ. 8). Στο πλαίσιο αυτό, το έργο της κατασκευής του νέου αεροδρομίου της Λισσαβόνας έχει τη δική του θέση προκειμένου να βοηθήσει στο να καταλάβει εκ νέου η Πορτογαλία επίκεντρη θέση, μεταξύ άλλων σχεδίων όπως η έναρξη λειτουργίας τρένων μεγάλης ταχύτητας στη χώρα και ο εκσυγχρονισμός του σιδηροδρομικού δικτύου, η ολοκλήρωση του δικτύου λιμενικών προσβάσεων και η δημιουργία και ο εκσυγχρονισμός των επιμελητειακών και λιμενικών συστημάτων κλπ..